Szigligeti Színház: Kezdődik a Miniévad! | Mind1?
HomeMi van?Szigligeti Színház: Kezdődik a Miniévad!
Szigligeti Színház: Kezdődik a Miniévad!
Június 2-án, hétfőn a 19 órakor kezdődő Szerelemkert/A villa című páros előadással kezdetét veszi a Szigligeti Színház Miniévadja, amelynek keretében gy hét alatt 11 előadást láthat a közönség. A Miniévadban ezúttal a Nagyvárad Táncegyüttes és a Lilliput Társulat előadásai is szerepelnek. Az előadássorozat végén, A Világcirkusz című előadás után kerül sor a hivatalos évadzáróra, melynek keretében átadják az évad társulati díjait. Az előadásokra kedvezményesen, 10 lejért lehet jegyet váltani, a bérlettel rendelkezők (bérletkártyájuk felmutatásával) további kedvezményben részesülnek, ők 5 lejért válthatnak belépőt a Miniévad előadásaira. Jegyeket a színház pénztáránál lehet váltani keddtől péntekig 11–17 óra között, illetve egy órával az előadások előtt szintén a pénztárban, illetve a helyszíneken. A Miniévad keretében kerül sor a Várad folyóirat legújabb számának bemutatására, amelyben olvasható A Világcirkusz című előadás eredeti szövegkönyve, amelynek szerzője, Bodolay Géza is jelen lesz az irodalmi esten.
Június 2., hétfő 19 óra: Szerelemkert/a villa, a Nagyvárad Táncegyüttes előadása, helyszín: Szigligeti Színház. Június 4., szerda 11 óra: Regélő, a Lilliput Társulat előadása, helyszín: Ady Endre Gimnázium, díszterem. Június 4., szerda 19 óra: Szigligeti, helyszín: Szigligeti Színház. Június 5., csütörtök 11 óra: Hazatérés, helyszín: Árkádia Bábszínház, stúdióterem; 12 óra: A kis Szigligeti, a Lilliput Társulat előadása, helyszín: Árkádia Bábszínház. Június 5., csütörtök 19 óra: Papírsárkány (Egy hónap falun), helyszín: Szigligeti Színház. Június 6., péntek 17 óra: Edith Piaf et Agnes, helyszín: Árkádia Bábszínház, stúdióterem. Június 6., péntek 19 óra: Godot-ra várva, helyszín: Szigligeti Színház, színpadi stúdiótér. Június 7., szombat 11 óra: Genézis, a Lilliput Társulat előadása, helyszín: Árkádia Bábszínház; 19 óra: Kaviár és lencse, helyszín: Szigligeti Színház. Június 8., vasárnap 17 óra: a Várad folyóirat új számának bemutatása, közreműködik: Bodolay Géza, helyszín: Szigligeti Színház, páholyelőcsarnok; 19 óra: A Világcirkusz, a Nagyvárad Táncegyüttes és a Szigligeti Társulat koprodukciója, helyszín: Szigligeti Színház
Címke: Miniévad, Nagyvárad, Szigligeti Színház